stanford-oval/wikipedia huggingface dataset:
Kees Rijvers

Kees Rijvers vuonna 1982.
Cornelius Kees Rijvers (27. toukokuuta 1926 Breda – 4. maaliskuuta 2024) oli alankomaalainen jalkapallovalmentaja ja pelaaja.
Vuonna 2004 Rijvers sai ensimmäisen Rinus Michels Oeuvre -palkinnon elämäntyöstään jalkapallossa.
Ura pelaajana

1944–1951 NAC Breda
1951–1953 AS Saint-Étienne
1953–1955 Stade français
1955–1957 AS Saint-Étienne
1957–1960 Feyenoord Rotterdam
1960–1962 AS Saint-Étienne
1962–1963 NAC Breda
Meriitit pelaajana
Ranskan mestaruus: 1957
Coupe de Francen voitto: 1962
Ura valmentajana

1963–1964 TSC Amatöörijoukkue
1964–1966 Willem II Tilburg
1966–1972 FC Twente
1972–1980 PSV Eindhoven
1980–1981 Beringen Heusden-Zolder SK
1981–1984 Alankomaiden maajoukkue
1986–1989 FC Twente
9–11/1995 PSV Eindhoven
Meriitit valmentajana
Alankomaiden mestaruus (3): 1975, 1976, 1978
Alankomaiden Cupin voitto (2): 1974, 1976
UEFA Cupin voitto: 1978
Aiheesta muualla

Kuvia tai muita tiedostoja aiheesta Kees Rijvers Wikimedia Commonsissa
| 0 | 1 | 2 |
| --- | --- | --- |
| Edeltäjä: uusi palkinto | Rinus Michels Oeuvre -palkinto 2004 | Seuraaja: Piet de Visser |
| 0 | 1 | 2 |
| --- | --- | --- |
| Edeltäjä: Kurt Linder Aad de Mos | PSV Eindhovenin päävalmentaja 1972–1980 1995 | Seuraaja: Thijs Libregts Dick Advocaat |
| 0 | 1 | 2 |
| --- | --- | --- |
| Edeltäjä: Jan Zwartkruis | Alankomaiden maajoukkueen päävalmentaja 1981–1984 | Seuraaja: Rinus Michels |
Ken Ograjenšek

| Ken Ograjenšek |
| --- | --- |

Henkilötiedot
Syntynyt: 30. elokuuta 1991 (ikä 33) Celje, Slovenia
Kansalaisuus:   Slovenia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Paino:  82 kg
Seura
Seura:  Graz 99ers
Sarja:  EBEL
Pelaajaura
Pääsarjaura:  2007–
Aik. seurat:  HK Alfa (Slovenia) HK Olimpija Ljubljana (Slohokej/Slovenia) Olimpija Ljubljana (EBEL/Slovenia) IC Epinal (Ranska) Graz 99ers (EBEL/ICEHL)
Ken Ograjenšek (s. 30. elokuuta 1991 Celje) on slovenialainen jääkiekkoilija. Hän on pelipaikaltaan oikea laitahyökkääjä ja laukoo oikealta.
Ura > Seuraura

Ograjenšek on HK Celjen kasvatti. Hän siirtyi juniorina sittemmin HDK Mariboriin, josta Ograjenšek siirtyi kaudeksi 2007–2008 HK Alfaan, jossa hän pelasi ensimmäiset miesten pelinsä 16-vuotiaana Slovenian pääsarjassa. Ograjenšek pelasi noin puolet kaudestaan seuran A-nuorissa ja sijoittui Slovenian A-juniorisarjan maalipörssissä toiseksi ja pistepörssissä kolmanneksi tehoilla 25+17=42. Kaudella 2008–2009 hän pelasi Alfan ohella kasvattajaseuransa HK Celjen A-nuorissa. Ograjenšek voitti ylivoimaisesti A-nuorten sarjan piste-, maali- ja syöttöpörssin tehtyään 28 runkosarjaottelussa peräti tehot 36+61=97.
Kaudeksi 2009–2010 Ograjenšek siirtyi pelaamaan Slohokej Ligaa HK Olimpija Ljubljanan riveihin. Hän oli joukkueen toiseksi paras pistemies David Sefičin jälkeen tehoilla 14+25=39. Ograjenšek eteni HK Olimpijan kanssa liigan finaaleihin, mutta mestaruuden vei kuitenkin serbialainen HK Partizan Belgrad otteluvoitoin 3-1. Hän pelasi osan kaudestaan vielä myös HK Celjen A-nuorissa voittaen taas Slovenian A-nuorten sarjan piste- ja maalipörssin tehoilla 43+35=78. Kaudella 2010–2011 Ograjenšek voitti tehoilla 22+52=74 Slohokej Ligan piste- ja syöttöpörssin tehoilla 22+52=74 ja kevään 2011 pudotuspeleissä hän ylsi liigan syöttöpörssin voittoon sekä pistepörssin toiseen sijan joukkuetoverinsa Ivo Janin jälkeen tehoilla 4+16=20. HK Olimpija eteni taas Slohokej Ligan finaaleihin, mutta mestaruuden vei jälleen HK Partizan Belgrad otteluvoitoin 3–2. Ograjenšek valittiin kauden päätteeksi liigan arvokkaimmaksi pelaajaksi ja parhaaksi hyökkääjäksi.
Ograjenšek teki kaudeksi 2011–2012 sopimuksen Itävallan Erste Bank Eishockey Ligassa pelaavan Olimpija Ljubljanan kanssa. Hänen tulokaskautensa toi 50 runkosarjaottelussa tehot 1+6=7 ja 11 playoff-ottelussa kaksi syöttöpistettä. Ograjenšek pelasi Olimpijan kanssa kevätkaudella myös Slovenian kansallista pääsarjaa, jossa hän voitti kauden päätteeksi mestaruuden, kuten myös kahtena seuraavana keväänä. Kaudella 2013–2014 Ograjenšek teki läpimurtonsa EBEL:ssä ja oli Olimpijan toiseksi paras pistemies Miha Verličin jälkeen tehoilla 16+19=35. Hän jakoi myös joukkueen vakiopelaajista Olimpijan sisäisen tehotilaston voiton Verličin ja Nick Rossin kanssa lukemalla +2. Ograjenšek voitti myös Slovenian liigan pudotuspelien piste- ja maalipörssin tehoilla 6+1=7. Kauden jälkeen, toukokuussa 2014 hänen kuitenkin ilmoitettiin jättäneen Olimpijan seuran palkanmaksukyvyn ja epävarman tulevaisuuden vuoksi.
Kaudeksi 2014–2015 Ograjenšek siirtyi vuoden mittaisella sopimuksella Ranskan Ligue Magnusin Dauphins d’Épinaliin. Hän voitti Ranskan cupin alkusarjan piste- ja syöttöpörssin tehoilla 3+10=13. Kesäkuussa 2015 Ograjenšek teki vuoden mittaisen jatkosopimuksen Epinalin kanssa. Kaudella 2015–2016 hän voitti joukkueen sisäisen piste-, maali- ja syöttöpörssin tehoilla 16+19=35, joilla hän sijoittui Ligue Magnusin pistepörssissä neljänneksi. Ograjenšek voitti myös Epinalin sisäisen tehotilaston lukemalla +22. Hän voitti myös koko liigan kevään 2016 pudotuspelien piste- ja maalipörssin tehoilla 9+9=18.
Ograjenšek palasi kaudeksi 2016–2017 EBEL:ään ja siirtyi itävaltalaiseen Graz 99ersiin.
Ura > Maajoukkueura

Ograjenšek edusti Sloveniaa MM-kilpailuissa vuonna 2015. Hän pelasi myös IA-divisioonan MM-kilpailuissa vuonna 2016, jolloin Ograjenšek voitti kultaa ja jakoi koko turnauksen pistepörssin voiton joukkuetoverinsa Jan Urbasin kanssa tehoilla 2+4=6.
Ograjenšek pelasi myös alle 20-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon hopeaan ja ensimmäinen A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2008 sekä II-divisioonan MM-kilpailuissa vuonna 2009, jolloin Ograjenšek voitti A-lohkon hopeaa. Hän voitti lohkon piste- ja syöttöpörssin tehoilla 7+9=16 ja koko sarjatason tehotilaston lukemalla +16.
Muuta

Ograjenšekin pikkuveli Tim pelasi vuodet 2013-2019 HK Celjessä Itävallan toiseksi korkeimmalla sarjatasolla Inter-National-Leagueata ja Slovenian pääsarjaa Slovenian jääkiekkoliigaa.
Tampereen Ilveksen SM-liigakausi 2006–2007

Tampereen Ilves kamppaili kaudella 2006–2007 73. kertaa jääkiekon suomenmestaruudesta. Joukkue sijoittui runkosarjassa yhdeksänneksi, mutta onnistui nostamaan lopullisen sijoituksensa seitsemänneksi voitettuaan pudotuspeleissä edellään olleen Rauman Lukon.
Ilves täytti vuonna 2006 75 vuotta. 23. syyskuuta pelattiin juhlaottelu Ilves–HPK, jonka yhteydessä jäädytettiin keskushyökkääjä Jorma Peltosen pelinumero 16. Marraskuussa järjestettiin Tampere-talossa juhlagaala, jossa Ilvekselle luovutettiin Kansainvälisen jääkiekkoliiton kultainen ansiomitali.
Joukkueen valmentajana jatkoi edellisellä kaudella aloittanut Kari Eloranta. Joukkueen menestys ei kuitenkaan alkukaudesta vastannut tavoitteita ja Elorannan sopimus purettiin marraskuussa. Kakkosvalmentaja Petteri Hirvonen nousi väliaikaiseksi päävalmentajaksi, hänen entisen toimensa otti hoitaakseen joukkueenjohtaja Matti Kaario. Reilua viikkoa myöhemmin Ilves tiedotti palkanneensa uudeksi päävalmentajaksi Sakari Pietilän, jonka kanssa solmittiin kuluvan sekä seuraavan kauden kattava sopimus.
Kapteeneina toimivat Raimo Helminen sekä varakapteeneina Mikko Peltola ja Jussi Pesonen. Valmentaja Kari Eloranta tosin riisti Helmiseltä kapteeninarvon tämän keihästettyä Jokereiden Arto Kukia 19.9. pelatussa ottelussa, ja seuraavassa ottelussa 21.9. kapteenina toimi Pasi Petriläinen. Kapteenius palautettiin Helmiselle kuitenkin jo 75-vuotisjuhlaotteluun 23.9., ”yhteisymmärryksessä Ilves-Hockey Oy:n johdon, valmennusjohdon ja joukkueen kanssa”.
Ilveksen kotiotteluita seurasi keskimäärin runkosarjassa 5660 ja pudotuspeleissä 3930 katsojaa.
Continental Cup

Ilves pelasi tammikuun alussa Continental Cupin lopputurnauksessa Unkarin Székesfehérvárissa. Neljän joukkueen turnauksessa Ilves voitti isäntämaan Alba Volanin mutta hävisi valkovenäläiselle Junost Minskille ja venäläiselle Avangard Omskille ja sijoittui näin kolmanneksi.
Turnausmatkalla puolustaja Juha Alén jäi kiinni liiallisesta alkoholin käytöstä eikä suostunut maksamaan seuran määräämää sakkoa. Tästä syystä Alén ja Ilves purkivat sopimuksensa, joka olisi ollut voimassa kauden 2007–2008 loppuun.
Pudotuspelit

Runkosarjan 9. sijan myötä Ilves aloitti pudotuspelinsä ns. 1. kierroksella eli pudotuspelikarsinnalla Rauman Lukkoa vastaan. Ilves hävisi ensimmäisen osaottelun Raumalla 3–2, mutta voitti toisen 2–1. Kolmannessa ja ratkaisevassa ottelussa Ilves oli parempi numeroin 2–5 ja eteni puolivälieriin Helsingin Jokereita vastaan.
Puolivälierissä Ilveksellä ei ollut juuri mahdollisuuksia, vaan Jokerit ratkaisi sarjan suoraan neljässä ottelussa. Näin Ilveksen lopullinen sijoitus oli seitsemäs.
Pudotuspeleissä eniten pisteitä Ilveksestä teki Toni Koivisto, jonka tehot olivat seitsemässä ottelussa 4+4=8.
Joukkue

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
Maalivahdit
| Pelaaja | Syntynyt | O | PO | M | S | P | RM | T% |
| Riku Helenius | 01.03.1988  Pälkäne | 4 | 0 | 0 | 0 | 0 | 0 | – |
| Pasi Häkkinen | 25.06.1977  Lappeenranta | 49 | 13 | 0 | 0 | 0 | 12 | 89,50 |
| Jarno Laitinen | 27.03.1988  Pirkkala | 14 | 0 | 0 | 0 | 0 | 0 | – |
| Juha Metsola | 24.02.1989  Tampere | 1 | 0 | 0 | 0 | 0 | 0 | – |
| Tuukka Rask | 10.03.1987  Savonlinna | 53 | 49 | 0 | 0 | 0 | 4 | 92,75 |
Kenttäpelaajat
| Pelaaja | Syntynyt | PP | O | M | S | P | RM |
| --- | --- | --- | --- | --- | --- | --- | --- |
| Juha Alén | 25.10.1981  Tampere | p | 27 | 4 | 4 | 8 | 2 |
| Petteri Friman | 20.05.1988  Tampere | p | 1 | 0 | 0 | 0 | 0 |
| Aleksandrs Jerofejevs | 12.04.1984  Riika | p | 6 | 0 | 0 | 0 | 14 |
| Teemu Jääskeläinen | 07.06.1983  Tampere | p | 53 | 6 | 13 | 19 | 77 |
| Ville Kaario | 18.11.1986  Tampere | p | 4 | 0 | 0 | 0 | 0 |
| Kristián Kudroč | 16.05.1981  Michalovce | p | 37 | 7 | 7 | 14 | 74 |
| Mikko Kuukka | 03.11.1985  Hämeenkyrö | p | 54 | 4 | 1 | 5 | 64 |
| Joonas Lehtivuori | 19.07.1988  Pirkkala | p | 40 | 0 | 0 | 0 | 18 |
| Jyrki Lumme | 16.07.1966  Tampere | p | 22 | 3 | 8 | 11 | 28 |
| Toni Niemi | 14.03.1985  Pirkkala | p | 45 | 1 | 2 | 4 | 28 |
| Jarkko Näppilä | 06.07.1988  Tampere | p | 17 | 0 | 0 | 0 | 0 |
| Antti Savolainen | 26.02.1988  Tampere | p | 9 | 1 | 1 | 2 | 2 |
| Tomáš Slovák | 11.01.1985  Košice | p | 13 | 1 | 5 | 6 | 12 |
| Teppo Tuomanen | 06.03.1981  Hyvinkää | p | 17 | 1 | 1 | 2 | 24 |
| Petri Tähtisalo | 31.01.1981  Turku | p | 10 | 1 | 1 | 2 | 10 |
| Juuso Antonen | 08.02.1988  Tampere | h | 13 | 0 | 0 | 0 | 2 |
| Marko Anttila | 27.05.1985  Lempäälä | h | 53 | 2 | 2 | 4 | 34 |
| David Bararuk | 26.05.1983  Moose Jaw | h | 3 | 0 | 1 | 1 | 4 |
| Lauris Dārziņš | 28.01.1985  Riika | h | 13 | 1 | 1 | 2 | 6 |
| Radek Duda | 30.05.1979  Sokolov | h | 34 | 8 | 20 | 28 | 72 |
| Raimo Helminen | 11.03.1964  Tampere | h | 43 | 5 | 12 | 17 | 47 |
| Tommi Huhtala | 07.12.1987  Tampere | h | 51 | 2 | 3 | 5 | 48 |
| Jan-Mikael Järvinen | 26.02.1988  Pirkkala | h | 53 | 7 | 9 | 16 | 72 |
| Toni Koivisto | 05.11.1982  Ylitornio | h | 56 | 21 | 20 | 41 | 16 |
| Ville Korhonen | 20.05.1987  Tampere | h | 52 | 1 | 5 | 6 | 4 |
| Tomáš Kůrka | 14.12.1981  Most | h | 20 | 2 | 6 | 8 | 6 |
| Perttu Lindgren | 26.08.1987  Tampere | h | 43 | 4 | 22 | 26 | 38 |
| Lassi Mattila | 20.12.1987  Lempäälä | h | 35 | 0 | 3 | 3 | 6 |
| Pasi Määttänen | 11.06.1972  Tampere | h | 52 | 14 | 13 | 27 | 8 |
| Olli Palola | 08.04.1988  Oulu | h | 6 | 0 | 0 | 0 | 0 |
| Jaakko Pellinen | 18.05.1988  Tampere | h | 1 | 0 | 0 | 0 | 0 |
| Mikko Peltola | 08.12.1969  Tampere | h | 56 | 17 | 26 | 43 | 6 |
| Jussi Pesonen | 23.05.1979  Muurame | h | 46 | 9 | 22 | 31 | 106 |
| Sami Sandell | 01.03.1987  Nokia | h | 50 | 3 | 7 | 10 | 12 |
| Vesa Viitakoski | 13.02.1971  Lappeenranta | h | 56 | 17 | 12 | 29 | 38 |
Naiset

Ilveksen naisjoukkue voitti puolivälierissä Jyväskylän Catsin kahdessa ottelussa ja eteni välieriin Espoon Bluesia vastaan. Runkosarjan voittanut Blues voitti odotetusti sarjan suoraan kolmessa ottelussa, osaottelut päättyivät 6–0, 1–3 ja 4–1.
Pronssiottelussa IHK Helsingistä oli parempi maalein 5–0.
Nuoret > A-nuoret

A-nuorten SM-liigassa Ilves sijoittui runkosarjassa toiseksi ja sai puolivälierissä vastaansa Tapparan. Sarjasijoituksensa perusteella Ilves oli ennakkosuosikki ja voittikin ensimmäisen ottelun selvästi 4–1, mutta Tappara vei kuitenkin lopulta sarjan otteluvoitoin 2–3.
Nuoret > B-nuoret

Ilveksen B-nuoret sijoittuivat runkosarjassa neljännelle tilalle. Viidenneksi sijoittunut TPS oli kuitenkin puolivälierissä parempi otteluvoitoin 1–2, joten Ilves oli sarjassa lopulta seitsemäs.
Nuoret > C-nuoret

C-nuorten SM-runkosarjassa Ilves sijoittui viidenneksi. Puolivälierissä joukkue kohtasi KalPan, jonka se voitti otteluvoitoin 2–0 (osaottelut 8–3, 6–2). Välieräsarja oli tasaisempi; siinä Kärpät oli lopulta parempi otteluvoitoin 2–1 (6–5 ja., 5–2, 4–3). Ilveksen lopullinen sijoitus oli neljäs joukkueen hävittyä pronssiottelun Jokereille 7–2.
Ilves–Saipa 3.2.2007.
Kenedyn piirikunta

Kenedyn piirikunta (engl. Kenedy County) on Yhdysvaltojen Texasin osavaltiossa sijaitseva piirikunta. Piirikunnan väkiluku oli 416 vuonna 2010. Sen hallintokeskus on Sarita, joka on myös piirikunnan suurin kaupunki. Kenedyn piirikunta on nimetty Mifflin Kenedyn mukaan.
Khary Payton

| Khary Payton |
| --- | --- |
 Khary Payton WonderConissa 2014.
Henkilötiedot
Syntynyt: 16. toukokuuta 1972 (ikä 52) Augusta, Georgia, Yhdysvallat
Näyttelijä
Taiteilijanimet:  Khahry Payton
Aktiivisena:  1995–
Merkittävät roolit:  Kyborgi (Teen Titans)   Ezekiel (The Walking Dead)
Aiheesta muualla
IMDb 
Khary Payton (s. 16. toukokuuta 1972 Augusta, Georgia, Yhdysvallat) on yhdysvaltalainen näyttelijä, joka on tehnyt enimmäkseen äänirooleja animaatioihin ja videopeleihin. Hän tuli tunnetuksi animaatiosarjasta Teen Titans.
Ura

Payton on esiintynyt 1990-luvulta lähtien ääninäyttelijänä animaatioissa ja videopeleissä. Hänen tunnetuin ääniroolinsa on Kyborgi animaatiosarjassa Teen Titans. Näyttelijänä Payton ei kuitenkaan ole saanut isoja rooleja ja on esittänyt enimmäkseen vierailevia rooleja televisiosarjoissa ja elokuvissa kuten Walker, Texasista, Imagine That, Kunnian miehet, Shield – lain varjolla ja Miksei, Emily? Payton esittää The Walking Deadin seitsemännellä kaudella Ezekiel-nimistä selviytyjää, joka omistaa tiikerin nimeltä Shiva.
Ääniroolit

| Vuosi | TV-sarja/Elokuva/Videopeli | Äänirooli |
| --- | --- | --- |
| 2015–2017 | Transformers: Robots in Disguise | Grimlock, Bisk, Divebomb |
| 2010– | Young Justice | Vesipoika |
| 2010 | G.I. Joe: Renegades | Ripcord |
| 2009 | Marvel: Ultimate Alliance 2 | Luke Cage, Blade |
| 2008–2010 | Ben 10: Alien Force | Manny |
| 2008 | Metal Gear Solid 4: Guns of the Patriots | Drebin |
| 2007 | Spider-Man: Friend or Foe | Blade |
| 2007 | Legion of Super Heroes | Tyr |
| 2007 | God of War II | Rhodesin-, Spartanin sotilaat |
| 2006 | Marvel: Ultimate Alliance | Blade |
| 2006–2007 | Ben 10 | Hex, sivuäänet |
| 2006–2007 | Loonatics Unleashed | kenraali Deuce |
| 2006 | Scooby-Doo | Mitch |
| 2006 | Teen Titans: Trouble in Tokyo | Kyborgi |
| 2005 | X-Men Legends II: Rise of Apocalypse | Bishop, Nick Fury |
| 2005 | Lincoln's Eyes |  |
| 2004–2005 | Codename: Kids Next Door | Maurice, sivuäänet |
| 2003 | Justice League | Ten |
| 2003–2006 | Teen Titans | Kyborgi |
| 2003 | Creepy Freaks | Skelehornie |
| 1995 | Katuhait | Moby Lick |
Aiheesta muualla

voicechasers.com (Arkistoitu – Internet Archive)
Kenedy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Robert Kenedy Nunes do Nascimento
Syntymäaika: 8. helmikuuta 1996 (ikä 28)
Syntymäpaikka: Santa Rita do Sapucaí, Brasilia
Pelipaikka: vasen laitalinkki
Pituus: 182 cm
Seura
Seura: Real Valladolid
Junioriseurat
2009–2013: Fluminense
Seurat
| Vuodet | Seura | O | (M) |
| 2013–2015 | Fluminense | 30 | (2) |
| 2015–2022 | Chelsea | 16 | (1) |
| 2016 | → Watford | 1 | (0) |
| 2018 | → Newcastle | 13 | (2) |
| 2018–2019 | → Newcastle | 25 | (1) |
| 2019–2020 | → Getafe | 19 | (1) |
| 2020–2021 | → Granada | 28 | (4) |
| 2021–2022 | → Flamengo | 14 | (1) |
| 2022– | Real Valladolid | 1 | (0) |
Maajoukkue
| 2012–2013 | Brasilia U17 | 13 | (6) |
| 2014–2015 | Brasilia U20 | 7 | (1) |
| 2015 | Brasilia U23 | 2 | (0) |
 Seurajoukkueuran tilastot kattavat vain kansalliset sarjat, päivitetty 21. joulukuuta 2022.  Maajoukkueuran tilastot päivitetty 17. maaliskuuta 2018.
Robert Kenedy Nunes do Nascimento (8. helmikuuta 1996 Santa Rita do Sapucaí), tunnetaan paremmin nimellä Kenedy, on brasilialainen jalkapalloilija, joka edustaa Espanjan Primera Divisiónnissa pelaavaa Real Valladolidia. Pelipaikaltaan Kenedy on vasen laitalinkki.
Kenedy pelasi vuosina 2013–2015 Fluminensen edustusjoukkueessa. Hän liittyi seuran junioreihin vuonna 2009. Englantilaisseura Chelseassa hän pelasi 14 valioliigaottelua ja teki yhden maalin kaudella 2014–2015. Tämän jälkeen hän on pelannut yhden liigaottelun kausilla 2015–2016 ja 2021–2022. Hän on pelannut lainalla Watfordissa, Newcastle Unitedissa, Getafessa, Granadassa ja Flamengossa.
Kenedy on pelannut Brasilian nuorisomaajoukkueissa. Hän pelasi viisi ottelua alle 17-vuotiaiden MM-kilpailuissa 2013.
Kim Hyun-He

Kim Hyun-He, joidenkin lähteiden mukaan Kim Hyun-Hee (s. 14. heinäkuuta 1967) on eteläkorealainen taekwondoin ja moninkertainen arvokisamitalisti.
Kim voitti kilpailu-urallaan esimerkiksi taekwondon Aasian mestaruuskilpailuissa vuonna 1986 (Darwin) keskisarjassa (65–70 kg) hopeaa ja vuonna 1988 (Kathmandu) kultaa. Vuoden 1988 kesäolympialaisissa Kim voitti keskisarjan kultaa. Taekwondo oli näissä kisoissa näytöslajina.
Kidukset

Punaiset kidukset karpilla, jolta puuttuu kiduskansi synnynnäisen sairauden vuoksi.
Kidukset (lat. branchia) ovat vedessä elävien eläinten hengityselimet. Ne ovat tavallisesti runsasverisuonisia ihon tai limakalvon poimuja, joiden ohuiden seinämien kautta tapahtuu kaasunvaihto veren ja ympäröivän veden välillä.
Alkeellisimmat kidukset ovat rihmamaisia, mutta koska mahdollisimman laaja hengityspinta on edullisin, ovat useimmat kidukset kehittyneet lehti-, sulka-, kampa- tai tupsumaisiksi. Toisinaan ne sijaitsevat peitteettöminä ruumiin pinnalla (monilla nivelmadoilla, äyriäisillä ja sammakontoukilla), toisinaan taas vaipan (monet nilviäiset) tai kiduskansien (kalat) peitossa. Eräillä hyönteistoukilla (suden- ja päivänkorennot) on ns. ilmaputkikidukset, jotka ovat lehtimäiset tai tupsumaiset, runsaasti hienoja ilmaputkia sisältävät iholisäkkeet.
Hengityksen lisäksi kidukset toimivat osmoottisen paineen säätelyssä erittämällä suoloja. Ne osallistuvat myös elimistön pH:n säätelyyn ja typpipitoisten kuona-aineiden eritykseen. Kiduksissa on kemoreseptoreita, jotka mittaavat veren hiilidioksidi- ja happipitoisuutta sekä mekanoreseptoreita, jotka mittaavat kiduksiin kohdistuvaa mekaanista ärsytystä. Näiden reseptorien avulla säädellään hengitystä.
Aiheesta muualla

Kuvia tai muita tiedostoja aiheesta Kidukset Wikimedia Commonsissa
Kim Il

Kim Il (s. 25. kesäkuuta 1971) on pohjoiskorealainen entinen vapaapainiija. Hän paini alle 48-kiloisten sarjassa.
Vuonna 1991 Kim voitti ikäluokassaan maailmanmestaruuden ja sijoittui aikuisten MM-kisoissa Varnassa hopealle hävittyään loppuottelussa Neuvostoliiton Vugar Orudijeville.
Vuonna 1992 Kim voitti huhtikuussa Aasian-mestaruuden ja elokuussa olympiakultaa  Barcelonan olympialaisissa, missä hän kukisti loppuottelussa Etelä-Korean Song Shin-kimin. Kim voitti Aasian-mestaruuden myös vuosina 1993 ja 1996. Viimeisissä arvokilpailuissaan 1996 Atlantan kesäolympialaisissa hän voitti toisen olympiakultansa. Tällä kertaa loppuottelussa vastassa oli Armenian Armen Mktrtšan.
Kemetismi

Kemetismin harjoittajan yksityisalttari Tšekissä. Huomaa Thotia esittävä patsas kuvan keskellä.
Kemetismi (< muinaisegyptin kmt, muinaisen Egyptin omakielinen nimi, yleensä vokalisoitu muotoon Kemet), toisinaan myös neterismi (muinaisegyptin nṯr, koptin ⲛⲟⲩⲧⲉ noute, jumaluus) tai egyptiläinen uuspakanuus on 1970-luvulla syntynyt uuspakanallinen uskonto, joka pyrkii elvyttämään muinaisen Egyptin uskonnon ja siihen liittyvät käsitykset antiikin ja myöhäisantiikin ajoilta.
Kemetismin useat suuntaukset, joista jokaisella on erilainen lähestymistapa uskomuksiinsa, vaihtelevat näkemyksiltään eklektisistä rekonstruktionistisiin. Kaikki nämä voidaan kuitenkin luokitella kolmeen pääryhmään: rekonstruoitu kemetismi (filologisen ja tieteellisen lähestymistavan omaksuminen), synkreettinen lähestymistapa ja uudempi, monoteismiä kohti pyrkivä synteesi, kemeettinen ortodoksisuus.
Palvonta

Kemetismin harjoittajat palvovat yleensä vain muutamia tärkeimpiä jumalia, kuten Maatia, Bastetia, Anubista, Sekhmetiä ja Thotia, mutta tunnustavat jokaisen jumalan olemassaolon. Palvonta toteutetaan yleensä rukouksen ja alttarien asettamisen muodossa, mutta siitä ei ole annettu virallisia ohjeita. Alttareilla voi olla esimerkiksi kynttilöitä, uhreja tai patsaita.
Aiheesta muualla

Kuvia tai muita tiedostoja aiheesta Kemetismi Wikimedia Commonsissa
Alkuperäisuskonnot
| --- | --- |
Pakanuus:  Animismi ·  Luonnonuskonto ·  Panteismi ·  Šamanismi
Historiallinen polyteismi:  Mesopotamialainen ·  Egyptiläinen ·  Minolainen ·  Mykeneläinen ·  Kreikkalainen (Eleusiin mysteerit ·  Orfilaisuus) ·  Roomalainen (Mithralaisuus) ·  Germaaninen ·  Skandinaavinen ·  Kelttiläinen ·  Slaavilainen ·  Balttilainen ·  Virolainen ·  Saamelainen ·  Suomalainen
Myytti ja rituaali:  Kansanperinne ·  Kansanusko ·  Kristillistetty kalenteri ·  Mytologia ·  Noituus ·  Taikuus ·  Uhraaminen ·  Vainajien palvonta
Uuspakanuus:  Aasainusko ·  Balttilainen ·  Druidismi ·  Hellenistinen ·  Kemetismi ·  Slaavilainen ·  Suomenusko ·  Uusnoituus ·  Uussamanismi ·  Wicca
Kim Il-sungin patsas (Pjongjang)

Kim Il-sungin patsas.
Kim Il-sungin ja Kim Jong-ilin patsas
Kim Il-sungin patsas on Pohjois-Korean  "Suuren johtajan" Kim Il-sungin kunniaksi pystytetty pronssinen näköispatsas maan pääkaupungin Pjongjangin keskustassa. Aivan sen vieressä sijaitsee myöhemmin lisätty Kim Jong-ilin patsas.
Kim Il-sungin patsas valmistui vuonna 1972 ja se on 20 metriä korkea. Massiivisen pronssiveistoksen oikealla ja vasemmalla puolella on lippua heiluttavia sotilaita esittävät veistokset. Lippujen pituus on 50 metriä ja korkeus enintään 22,80 metriä. Kim Il-sungin ja Kim Jong-ilin patsaiden taustalla on Korean vallankumouksen museo, joka avattiin myös vuonna 1972. Sen julkisivu on 70 metriä pitkä ja rakennuksen seinään on tehty 12,85 metriä korkea mosaiikki.
13. huhtikuuta 2012 paljastettiin Kim Jong-iliä kuvaava patsas, joka on rakennettu Kim Il-sungin patsaan viereen. Kim Jong-ilin patsas on massiivinen pronssinen veistos, joka on melkein samankokoinen kuin Kim Il-sungin patsas. Veistos on rakennettu Kim Jong-ilin muistolle.
Wikimedia Commonsissa on kuvia tai muita tiedostoja aiheesta .
Käännös suomeksi